Krüptorahabuum on kaasa toonud ka selle, et eestlased tellivad välismaalt hoogsalt kaevandusseadmeid. Tihtilugu jäädakse nendest tollis aga ilma, kuna need ei vasta Euroopa standarditele.

Maksu- ja tolliameti kommunikatsioonijuht Rainer Laurits sõnas Geeniusele, et eelmisel aastal kontrollis amet krüptorahade kaevandamiseks mõelduid automaatseid andmetöötlusseadeid koos toiteplokkidega 14 korral, kokku 176 seadet. Kaubad saabusid Hiinast.

Kõikide nende toodete vabasse ringlusse lubamine peatati, kuna nad ei vastanud tooteohutuse nõuetele.